DWFO

Ang DWFO (87.5 FM), sumasahimpapawid bilang 87.5 Republika ni Juan, ay isang himpilan ng radyo na pagmamay-ari at pinamamahalaan ng Presidential Broadcast Service ng Presidential Communications Group. Ang estudyo at transmiter nito ay matatagpuan sa 4th Floor, Philippine Information Agency Building, Visayas Avenue, Lungsod Quezon.

Kasaysayan
Bago ito binili ng PBS, inutos ng Kapisanan ng mga Brodkaster ng Pilipinas ang National Telecommunications Commission na ireserba ang talapihitang ito para sa mga lokal na paaralan (kabilang ang Angelicum College, na may-ari nito). Ginamit din ito ng iba't ibang relihiyosong pangkat (kagaya ng Jehovah's Witnesses).

Sa pamumuno ni Rizal "Bong" Aportadera, Jr. (Sonny B) bilang Director General ng Philippine Broadcasting Service, binili ng PBS ang talapihitang ito at inapruba ito ng NTC.

Noong Nobyembre 1, 2017, nagsimulang sumahimpapawid ang FM1. Makalipas ng ilang araw, opisyal itong inilunsad, kasama ang mga personalidad nito na galing sa iba't ibang mga himpilan.

Noong Hunyo 12, 2020, naging REPUBLIKA FM1 ito na binansagang Radio Republic of the Youth.

Noong Setyembre 2024, kilala ito lamang bilang Republika.

Noong Pebrero 1, 2025, pansamantalang binitawan ng himpilang ito ang pangalang Republika at nagpalit ang format nito sa pang-masa. Noong Pebrero 14, muli ito inilunsad bilang Republika ni Juan.

Mga sanggunian

Kategorya:Mga himpilang panradyo sa Kalakhang Maynila